U skladu sa odredbom člana 13 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18), Ministarstvo pravde sačinilo je

IZVJEŠTAJ O OBAVLJENOM KONSULTOVANJU ZAINTERESOVANE JAVNOSTI ZA IZRADU DIGITALNE STRATEGIJE PRAVOSUĐA 2024-2027. SA AKCIONIM PLANOM ZA PERIOD 2024-2025.

U skladu sa odredbom člana 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18), Ministarstvo pravde uputilo je Javni poziv građanima, stručnim i naučnim institucijama, državnim organima, strukovnim udruženjima, političkim strankama, nevladinim organizacijama, medijima i drugim zainteresovanim organima, organizacijama, udruženjima i pojedincima (zainteresovana javnost) da se uključe u postupak pripreme Digitalne strategije pravosuđa 2024-2027. sa Akcionim planom za period 2024-2025.

Zainteresovana javnost pozvana je da dostavi svoje inicijative, predloge, sugestije i komentare u pisanom i elektronskom obliku Ministarstvu pravde na adresu: Podgorica, Vuka Karadžića 3, ili na e-mail: ljubo.jankovic@mpa.gov.me.

Konsultacije zainteresovane javnosti u početnoj fazi pripreme Digitalne strategije pravosuđa 2024-2027. sa Akcionim planom za period 2024-2025, trajale su 15 dana od dana objavljivanja javnog poziva na internet stranici Ministarstva pravde, odnosno u periodu od 18.09. do 03.10.2023. godine.

 Lice zaduženo za koordinaciju konsultovanja zainteresovane javnosti bio je Ljubo Janković, samostalni savjetnik I u Direkciji za informacioni sistem pravosuđa.

U periodu određenom za konsultovanje zainteresovane javnosti (od 18.09. do 03.10.2023. godine), inicijative, predloge, sugestije i komentare u vezi pripreme Digitalne strategije pravosuđa 2024-2027. sa Akcionim planom za period 2024-2025 konstatovano je da nije bilo zainteresovanih subjekata u postupku konsultovanja zainteresovane javnosti, odnosno da u predviđenom roku na adresu Ministarstva pravde nisu dostavljene pisane inicijative, predlozi, sugestije ili komentari.